CELEX: 31982R3299
Language: el
Date: 1982-12-08 00:00:00
Title: Κανονισμός (EOK) αριθ. 3299/82 τής Επιτροπής τής 8ης Δεκεμβρίου 1982 περί λεπτομερειών εφαρμογής τού καθεστώτος εισαγωγών κατά τό 1983 γιά τά προϊόντα τής διακρίσεως 07. 06 Α τού Κοινού Δασμολογίου, καταγωγής τρίτων χωρών εκτός τής Ταϋλάνδης

Avis juridique important

|

31982R3299

Κανονισμός (EOK) αριθ. 3299/82 τής Επιτροπής τής 8ης Δεκεμβρίου 1982 περί λεπτομερειών εφαρμογής τού καθεστώτος εισαγωγών κατά τό 1983 γιά τά προϊόντα τής διακρίσεως 07. 06 Α τού Κοινού Δασμολογίου, καταγωγής τρίτων χωρών εκτός τής Ταϋλάνδης  

Επίσημη Εφημερίδα αριθ. L 349 της 09/12/1982 σ. 0017 - 0018

***** ΚΑΝΟΝΙΣΜΟΣ (ΕΟΚ) αριθ. 3299/82 ΤΗΣ ΕΠΙΤΡΟΠΗΣ  της 8ης Δεκεμβρίου 1982  περί λεπτομερειών εφαρμογής του καθεστώτος εισαγωγών κατά το 1983 για τα προϊόντα της διακρίσεως 07.06 Α του Κοινού Δασμολογίου, καταγωγής τρίτων χωρών εκτός της Ταϋλάνδης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12 παράγραφος 2,  τον κανονισμό (ΕΟΚ) αριθ. 3298/82 του Συμβουλίου της 8ης Δεκεμβρίου 1982 περί του καθεστώτος εισαγωγών που εφαρμόζεται από τις αρχές του 1983 στα προϊόντα της διακρίσεως 07.06 Α του Κοινού Δασμολογίου και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (3), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 3298/82 έχει προβλέψει κυρίως, ότι, για το έτος 1983, η είσπραξη της εισφοράς που εφαρμόζεται κατά την εισαγωγή περιορίζεται σε 6 % κατ' αξία και για ορισμένες ποσότητες προϊόντων που υπάγονται στη διάκριση 07.06 Α του Κοινού Δασμολογίου, καταγωγής τρίτων χωρών εκτός της Ταϋλάνδης·  ότι πρέπει η έκδοση του πιστοποιητικού εισαγωγής που περιλαμβάνει το δικαίωμα εισαγωγής που τυγχάνει εισφοράς εντός ορίου 6 % κατ' αξία, να υπάγεται σε ειδικούς κανόνες για να διευκολυνθεί η ορθή εφαρμογή των διατάξεων του κανονισμού (ΕΟΚ) αριθ. 3298/82 που αποβλέπει ιδίως στη μη υπέρβαση των καθοριζόμενων ποσοτήτων· ότι η ορθή εφαρμογή απαιτεί, εξάλλου, ορισμένες παρεκκλίσεις κυρίως από τον κανονισμό (ΕΟΚ) αριθ. 3183/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 49/82 (5)·  ότι, εν αναμονή της θεσπίσεως υπό του Συμβουλίου του οριστικού καθεστώτος εισαγωγής για το 1983, πρέπει να προβλεφθούν οι λεπτομέρειες εκδόσεως των πιστοποιητικών εισαγωγής για τις προβλεπόμενες ποσότητες·  ότι η Επιτροπή Διαχειρίσεως Σιτηρών δεν διατύπωσε γνώμη στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το καθεστώς που προβλέπεται στο άρθρο 1 του κανονισμού (ΕΟΚ) αριθ. 3298/82 εφαρμόζεται στα προϊόντα της διακρίσεως 07.06 Α του Κοινού Δασμολογίου, καταγωγής τρίτων χωρών εκτός της Ταϋλάνδης, που εισάγονται υπό κάλυψη πιστοποιητικών εισαγωγής τα οποία εκδίδονται σύμφωνα με τις διατάξεις του παρόντος κανονισμού.  Άρθρο 2  1. Οι αιτήσεις πιστοποιητικών εισαγωγής δεν δύνανται να κατατεθούν στις αρμόδιες αρχές των Κρατών μελών παρά μόνο κατά τη διάρκεια των εργάσιμων ημερών μέχρι της 13ης Δεκεμβρίου 1982 συμπεριλαμβανομένης.  Εντούτοις, για τις ποσότητες που αναφέρονται στο άρθρο 3 και οι οποίες δεν έχουν χορηγηθεί, οι αιτήσεις δύνανται να εισαχθούν κατά τις εργάσιμες ημέρες μεταξύ 1ης και 8ης Φεβρουαρίου 1983.  2. Οι ενδείξεις σχετικά με το όνομα του εισαγωγέα, τις αιτούμενες ποσότητες και την καταγωγή τους μεταβιβάζονται από τα Κράτη μέλη, και με τέλεξ, το αργότερο την 16η ημέρα εκάστου των μηνών που αναφέρονται στην παράγραφο 1.  3. Το αργότερο την 21η ημέρα εκάστου των μηνών που αναφέρονται στην παράγραφο 1, η Επιτροπή καθορίζει κατ' αναλογία των αιτήσεων, τις ποσότητες για τις οποίες πιστοποιητικά εκδίδονται ανά χώρα ή ομάδα χωρών που αναφέρονται στο άρθρο 1 του κανονισμού (ΕΟΚ) αριθ. 3298/82.  Άρθρο 3  Οι ποσότητες για τις οποίες έχουν εκδοθεί τα πιστοποιητικά δεν δύνανται να υπερβούν τις ποσότητες οι οποίες έχουν καθορισθεί για κάθε χώρα ή ομάδα χωρών στο άρθρο 1 δεύτερο, τρίτο και τέταρτο εδάφιο του κανονισμού (ΕΟΚ) αριθ. 3298/82.  Άρθρο 4  1. Τα πιστοποιητικά περιλαμβάνουν στο τετραγωνίδιο 20 α) μία από τις ακόλουθες ενδείξεις:  - «Εισφορά προς είσπραξη: 6 % κατ' αξία»,  - «Importafgift: 6 % af vaerdien»,  - «Zu erhebende Abschoepfung 6 % des Zollwerts»,  - «Amount to be levied: 6 % ad valorem»,  - «Prelevement a percevoir: 6 % ad valorem»,  - «Prelievo da riscuotere: 6 % ad valorem»,  - «Toe te passen heffing: 6 % ad valorem».  2. Επιπλέον, για τα πιστοποιητικά που εκδίδονται κατά τον Δεκέμβριο 1982, το τετραγωνίδιο 20 α) περιλαμβάνει μία από τις ακόλουθες ενδείξεις, υπογεγραμμένες με κόκκινο:  - «Ισχύει από την 1η Ιανουαρίου 1983»,  - «Gyldig fra den 1. januar 1983»,  - «Gueltig ab 1. Januar 1983»,  - «Valid with effect from 1 January 1983»,  - «Valable a partir du 1er janvier 1983»,  - «Valido a decorrere dal 1ο gennaio 1983»,  - «Geldig met ingang van 1 januari 1983».  Άρθρο 5  1. Κατά παρέκκλιση από το άρθρο 12 παράγραφος 1 του κανονισμού (ΕΟΚ) αριθ. 2042/75 της Επιτροπής (1), το ποσοστό ασφαλείας σχετικά με τα πιστοποιητικά εισαγωγής που προβλέπονται στον παρόντα κανονισμό είναι 15 ECU ανά τόνο.  Στην περίπτωση κατά την οποία, κατόπιν της εφαρμογής του άρθρου 2 παράγραφος 3, η ποσότητα για την οποία έχει εκδοθεί το πιστοποιητικό είναι κατώτερη από την ποσότητα για την οποία εζητήθη, η ασφάλεια που αντιστοιχεί στη διαφορά αποδεσμεύεται.  2. Η αίτηση ή οι αιτήσεις πιστοποιητικών ενός ενδιαφερομένου:  - δεν δύνανται να αφορούν συνολική ποσότητα ανώτερη του 10 % της ποσότητας που καθορίζεται για κάθε χώρα ή ομάδα χωρών που αναφέρονται στο άρθρο 1 δεύτερο, τρίτο και τέταρτο εδάφιο του κανονισμού (ΕΟΚ) αριθ. 3298/82,  - κατατίθενται στον αρμόδιο οργανισμό Κράτους μέλους στο οποίο είναι εγκατεστημένος ο ενδιαφερόμενος.  Άρθρο 6  1. Η αίτηση πιστοποιητικού εισαγωγής και το εκδοθέν πιστοποιητικό περιλαμβάνουν στο τετραγωνίδιο 14 τη μνεία της τρίτης χώρας από την οποία κατάγεται το εν λόγω προϊόν.  Το πιστοποιητικό υποχρεώνει για εισαγωγή από τη χώρα αυτή.  2. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3183/80, η ποσότητα που τίθεται σε ελεύθερη κυκλοφορία δεν δύναται να είναι ανώτερη από την ποσότητα που αναφέρεται στα τετραγωνίδια 10 και 11 του πιστοποιητικού εισαγωγής. Ο αριθμός 0 αναγράφεται για το σκοπό αυτό στο τετραγωνίδιο 22 του εν λόγω πιστοποιητικού.  Άρθρο 7  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) Βλέπε σ. 15 της παρούσας Επίσημης Εφημερίδας.  (4) ΕΕ αριθ. L 338 της 13. 12. 1980, σ. 1.  (5) ΕΕ αριθ. L 7 της 12. 1. 1982, σ. 7.  (1) ΕΕ αριθ. L 213 της 11. 8. 1975, σ. 5.